Du skal senest søge om at få dine feriedagpenge udbetalt den 31. januar året efter, du holdt ferien. Den ferie, du fx har optjent i ferieåret 1. september 2020 til 31. august 2021, skal du holde inden den 31. december 2021. Har du holdt ferien inden den 31. december 2021, har du frem til den 31. januar 2022 til at søge om udbetaling af feriedagpengene. Vil du have dine feriedagpenge udbetalt inden din ferie, anbefaler vi, at du søger om pengene fire uger inden, din ferie starter. OBS! Din ret til feriedagpenge kan ikke overføres fra en ferieafholdelsesperiode til den næste. Du mister retten til de dage med feriedagpenge, du ikke har holdt inden den 31. december.